Oikeusministeriö	Päiväys	14.6.2007	
PL 25	Dnro 	52/991/2006	
00023  VALTIONEUVOSTO	Viite	OM 6/41/2006	
     		OM022:00/2006	
     	     	

Rangaistusmääräys- ja rikesakkouudistusta koskeva Ajoneuvohallintokeskuksen lausunto

Oikeusministeriön lainvalmisteluosasto on pyytänyt 5.4.2007 päivätyllä kirjeellä Ajoneuvohallintokeskukselta (AKE) lausuntoa rangaistusmääräys- ja rikesakkotyöryhmän mietinnöstä. 
AKE kiittää saamastaan lausuntopyynnöstä ja toteaa, ettei sillä ole huomauttamista työryhmämuistion johdosta. Toiminnan käytännön järjestelyjen osalta haluamme kuitenkin nostaa esille seuraavat näkökohdat.
AKE on antanut lausunnon (dnro 507/991/2006) jo mietinnön valmisteluvaiheessa, jolloin muun ohella huomautimme, että ajo-oikeuteen vaikuttavien tekojen seurantajärjestelmän kannalta on ensiarvoisen tärkeää, että vaikka useasta teosta tuomittaisiin yhteinen rangaistus, järjestelmään tallennettaisiin kuitenkin jokainen yksittäinen teko ja tekopäivä erikseen. Näin varmistetaan, että ajo-oikeuteen vaikuttavia tekoja kyetään seuraamaan lainsäädännön ja kansalaisten tasapuolisen kohtelun edellyttämällä tavalla. 
AKE esitti aiemmassa lausunnossaan myös ehdotuksen ajo-oikeuteen vaikuttavia tekoja koskevien rikosilmoitusnumeroiden välittämisestä ajokorttirekisteriin. Rikosilmoitusnumeron välittyminen AKElle olisi tärkeää sekä tekojen seurannan että niiden järjestelmäteknisen kohdentamisen kannalta.
Muilta osin AKE viittaa aikaisemmassa lausunnossaan esittämiinsä tietojärjestelmäteknisiä muutoksia koskeviin kommentteihin. 

AJONEUVOHALLINTOKESKUS

Jyrki Ritvala
Ylijohtaja

Karolina Lehto
Lakimies